เรื่องร้องเรียน: มีการเข้ามาแจกข้าวภายในซอยราชดำเนินกลางใต้ ฝั่งโรงแรม 90 การจราจรภายในซอยติดขัด เพราะซอยแคบ และมีขยะมากมาย อยากให้จัดการแจกอาหารในที่ที่ กทม จัดให้
การดำเนินการของเจ้าหน้าที่: ฝ่ายเทศกิจได้จัดเจ้าหน้าที่ตรวจสอบแล้ว ได้ข้อมูลว่าเนื่องจากทุกวันพุธจะมีผู้มีจิตศรัทธารายหนึ่งจะมาทำการแจกข้าวมันไก่แล้วนัดผู้รับด้วยตนเองมาแจกบริเวณดังกล่าว ไม่ยอมไปตามจุดที่สำนักงานเขตจัดให้และจักได้จัดเจ้าหน้าที่เทศกิจกวดขันในคราวต่อไป
ความเห็นของผู้แจ้ง: ทราบจาก จนท เทศกิจที่ตรวจตราบริเวณนั้นว่า จะมีเฉพาะ 1 รายที่มาแจกในซอยนี้ทุกวันพุธตอนบ่าย เนื่องจาก จนท ไม่อนุญาตให้แจกริมถนนราชดำเนินกลางฝั่ง บ เบ็นซ์ธนบุรีฯ และผู้แจกยืนยันจะแจกในซอยนี้ โดยไม่ไปแจกในจุดที่เขตพระนครจัดให้ ผลที่ตามมาคือรถติดในซอยอย่างมาก เพราะผู้มารับแจกข้าวมีเป็นหลักร้อยคน ซอยแคบ รถจอดตามแนวซอย 1 ช่องการจราจร เหลือ 1 ช่องทางสำหรับการเดินรถ เมื่อมีผู้รอรับอาหารมารอเป็นร้อยคนเป็นเวลาหลายชั่วโมงกว่าจะมีการแจก การจราจรจึงติดขัดมากๆ เพราะเจ้าหน้าที่เทศกิจยอมให้เข้ามาแจกภายในซอยนี้ ขัดกับนโยบาย กทม ที่ให้แจกตามจุดที่กำหนด  จึงอยากให้กำชับเจ้าหน้าที่ให้แจ้งผู้แจกฯ ให้ไปแจกในที่ที่กำหนดในวันพุธที่จะถึง 1 กพ. และในวันพุธต่อๆไปครับ จากเหตุการณ์ที่เกิดขึ้นในวันพุธที่ผ่านมา นอกจากการจราจรภายในซอยติดขัด ยังมีขยะที่เกิดจากการกินอาหารของผู้รับบริจาค และปัสสาวะ ส่งกลิ่นเหม็นไปทั่ว  จึงขอความกรุณาแจ้งให้ จนท ปฏิบัติโดยเคร่งครัดไม่มีข้อยกเว้นให้กับรายใดเป็นพิเศษ  ขอขอบคุณที่ดำเนินการและข้าพเจ้าจะได้ตรวจดูในวันพุธที่จะถึง 1 กพ นี้ และรายงานให้ท่าน  ทราบต่อไป
พื้นที่: แขวงบวรนิเวศ เขตพระนคร กรุงเทพมหานคร